04007682510990008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕ ΥΧΟΣ ΤΕΤΑΡΤΟ _ Αρ. Φύλλου 768 

- 25 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός οριογραμμών αιγιαλού - παραλίας στη 
θέση «Κάβος Κόστας» Πορτοχελίου Νομού Αργο¬ 
λίδας. 

Χαρακτηρισμός ως διατηρητέου του κηρίου που βρί¬ 
σκεται στη Φλώρινα και επί της οδού Σαρανταπό- 
ρου 3 και καθορισμός ειδικών όρων και περιορι¬ 
σμών δόμησής του, φερόμενου ως ιδιοκτησίας του 

Φιλίππου Καλαμαρά. 

Κήρυξη ως αναδασωτέας έκτασης 40 στρεμμ. στη θέ¬ 
ση «Θεοτόκος» Δήμου Αιτωλικού Ν. Αιτ/νίας. 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά λόγω ρυμοτο¬ 
μίας κατ’ εφαρμογή του σχεδίου πόλεως του Δή¬ 
μου Ν. Αλικαρνασσού (ΦΕΚ436/Δ731.12.76). 


ΑΠΟΦΑΣΕΙ Σ 

Αριθ. 109.1370/9711/ΒΟΡΙΟ 0) 

Καθορισμός οριογραμμών αιγιαλού - παραλίας στη θέση 
«Κάβος Κόστας» Πορτοχελίου Νομού Αργολίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθ. 1087903/1481/0006Β/28.8.1997 ΠΟΑ. 1233 
απόφασή μας «περί μεταβίβασης αρμοδιοτήτων του 
Υπουργού Οικονομικών στους Προϊσταμένους των Περι¬ 
φερειακών Υπηρεσιών του Υπουργείου Οικονομικών, 
πλην Γ.Λ.Κ. και Γ.Χ.Κ.» (άρθρο 3, παραγρ. Γ, περίιττ. ιγ). 

2. Την αριθ. 1094029/6519/0010/16.9.1997 εγκύκλιο Υπ. 
Οικονομικών - διευκρινιστική της ανωτέρω (Κεφ. II θέματα 
Διοίκησης Δημόσιας Περιουσίας, παραγρ. 20). 

3. Τις διατάξεις άρθρων 1 μέχρι και 7, του Α.Ν. 2340/ 
1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις. 

α) άρθρου 13 του Ν. 1078/1980, και 
β) άρθρου 23 του Ν. 1337/1983. 

4. Την από 1.3.1999 έκθεση Επιτροπής άρθρου 100Π.Δ. 


284/88, που καθόρισε τα όρια αιγιαλού και παραλίας, στη 
θέση «Κάβος Κόστας» Πορτοχελίου Ν. Αργολίδας και το 
από Μάιο 1998 τοπογραφικό διάγραμμα, που συντάχθη¬ 
κε από τον Αντωνόπουλο Αντώνη, τοπογράφο μηχ/κό, σε 
κλίμακα 1:500, σε 1 πινακίδα και θεωρήθηκε την 1.3.99 α- 
, πό τον Προϊστάμενο της Τ.Υ.Δ.Κ.Ν. Αργολίδας και συνο¬ 
δεύει την έκθεση της προαναφερόμενης Επιτροπής. 

5 Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο αριθμ. Φ.544.5/481/99/22.6.1999 
έγγραφο του, αποφασίζουμε: 

2 Επικυρώνουμε την από 1 -3-1999 έκθεση Επιτροπής άρ- 

1 θρου 100 Π.Δ/τος 284/88, καθώς, και το από Μάιο 1998 
τοπογραφικό διάγραμμα που τη συνοδεύει, το οποίο συν- 
^ τάχθηκε από τον Αντωνόπουλο Αντώνη, τοπογράφο 
μηχ/κό, σε κλίμακα 1:500, σε 1 πινακίδα και θεωρήθηκε 
την 1.3.1999 από τον Προϊστάμενο της Τ.Υ.Δ.Κ. Ν. Αργο¬ 
λίδας, επί του οποίου η πιο πάνω Επιτροπή καθόρισε με 
κόκκινη συνεχή πολυγωνική γραμμή και με στοιχεία 1, 2, 
..., 16 , 17 , 18, την οριογραμμή αιγιαλού, οι κορυφές της 
οποίας εξασφαλίζονται με ορθογώνιες συντεταγμένες, 
εξαρτημένου συστήματος του Γ.Υ.Σ. και με κίτρινη συνε¬ 
χή πολυγωνική γραμμή και με στοιχεία 1,2, ..., 16, 17, 
18', την οριογραμμή παραλίας (σε απόσταση 10 μ. από 
την οριογραμμή του αιγιαλού) προκειμένου να εξασφαλι- 
σθεί η επικοινωνία ξηράς - θάλασσας και αντίθετα, ακόμη 
δε για την εξυπηοέτηση εξωραϊσπκών και λοιπών κοινω¬ 
φελών σκοπών (σχετ. τα άρθρα. 7 παράγρ. 1 και 5 παρα- 
γρ.1,2, Α.Ν. 2344/40). 

Η απόφαση αυτή με την έκθεση της Επιτροπής και το 
διάγραμμα να δημοσιευθοόν στην Εφημερίδα της Κυβερ- 
νήσεως. 

Αθήνα, 8 Οκτωβρίου 1999 

Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ 

Ναύπλιο, σήμερα 1.3.1999, ημέρα Δευτέρα, συνέρχεται 
η Επιτροπή άρθρου 100 Π.Δ. 284/88, «περί καθορισμού 
ορίων αιγιαλού και παραλίας και θέσεων αμμοληψίας», 
στο Κατάστημα της Κτηματικής Υπηρεσίας Ν. Αργολίδας, 
απο τελούμενη από τους: 

1. Σαρρή Μαρία, Προϊστάμενη της Κτηματικής Υπηρε¬ 
σίας Ν. Αργολίδας. 

2. Παντελή Αναστάσιο, Τοπογρ. Μηχ/κότης Κτηματικής 
Υπηρεσίας. 

3. Θεοφίλου Ανδρέα, Λιμενάρχη Πορτοχελίου, 

προκειμένου να καθορίσει τις οριογραμμές αιγιαλού - 

παραλίας, στη θέση «Κάβος Κόστας» Κοινότητας Πορτο¬ 
χελίου. 

Η Επιτροπή αφού έλαβε υπόψη: 

1) Την από 29.5.1998 αίτηση του Σαραντόπουλου 
Κων/νου. 

2) Το από Μάϊο 1998 τοπογραφικό διάγραμμα, που 
συντάχθηκε από τον Αντωνόπουλο Αντώνη, τοπογράφο 
μηχ/κό, σε κλίμακα 1: 500, σε 1 πινακίδα και θεωρήθηκε 
στις 1.3.1999 από τον Προϊστάμενο της Τ.Υ.Δ.Κ. Ν. Αρ¬ 
γολίδας όπως ορίζεται σχετικά (Ν. 719/77, άρθρο 20). 

3) Τις διατάξεις του Α.Ν. 2344/40, «περί αιγιαλού και 
παραλίας», όπως αυτός τροποποιήθηκε, τη σχετική Νο¬ 
μολογία και τέλος, αφού μετέβη επί τόπου και σχημάτισε 
γνώμη: α) για το πλάτος της βρέχόμενης ζώνης της ξη¬ 
ρός, η οποία είναι βραχώδης και κατά τόπους αμμώδης 
και β) για τα λοιπά συναφή στοιχεία. 


4)Το αριθ. Φ.544.5/481 /99/22.6.1999 έγγραφο του 
Γ.Ε.Ν., αποφασίζει: 

Καθορίζει επί του διαγράμματος αυτού, με κόκκινη συ¬ 
νεχή πολυγωνική γραμμή και με στοιχεία 1,2.16, 17, 

18 την οριογραμμή αιγιαλού, οι κορυφές της οποίας εξα¬ 
σφαλίζονται με ορθογώνιες συντεταγμένες, εξαρτημέ¬ 
νου συστήματος της Γ.Υ.Σ. 

Καθορίζει επίσης με κίτρινη συνεχή πολυγωνική γραμ¬ 
μή και με στοιχεία Ι', 2'... 16', 17', 18', την οριογραμμή 
παραλίας (σε απόσταση 10 μ. από την οριογραμμή του 
αιγιαλού), προκειμένου να εξασφαλισθεί η επικοινωνία 
ξηράς - θάλασσας και αντίθετα ακόμη δε για την εξυπη¬ 
ρέτηση εξωραίστικών και λοιπών κοινωφελών σκοπών 
(σχετικά τα άρθρα 7 παραγρ. 1 και 5 παραγρ.1, 2, Α.Ν. 
2344/40). 

Μέσα στην ζώνη της παραλίας υπάρχουν κτίσματα και 
περιφράξεις όπως αποτυπώνονται στο τοπογραφικό διά¬ 
γραμμα. 

Η Επιτροπή 

Ο Πρόεδρος Τα μέλη 

Μ. ΣΑΡΡΗ ΑΝ. ΠΑΝΤΕΛΗΣ 

ΑΝΔΡ. ΘΕΟΦΙΛΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ.6191 (2) 

Χαρακτηρισμός ως διατηρητέου του κτιρίου που βρί¬ 
σκεται στη Φλώρινα και επί της οδού Σαρανταπόρου 3 
και καθορισμός ειδικών όρων και περιορισμών δόμη¬ 
σής του, φερόμενου ως ιδιοκτησίας του Φιλίππου Κα¬ 
λαμαρά. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ210/Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 1772/ 
1988 ΦΕΚ 91/Α’). 

β) Του Π.Δ. 358/1986 (ΦΕΚ 158/Α’) «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

γ) Του Π.Δ. 92/1987 (ΦΕΚ 51/Α') «Οργανισμός Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π. Δ./τος 492/1988 (ΦΕΚ 
224/Α'). 

2. Την απόφαση Υ.704/19.8.1988 (ΦΕΚ 575/Β') του Πρω¬ 
θυπουργού, γιατη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 31.8.1999 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

4. Την από 10.9.1999 απάντηση του ιδιοκτήτη του υπό¬ 
ψη κτιρίου, στην οποία αναφέρει ότι συμφωνεί απόλυτα 
με την αιτιολογική έκθεση της Υπηρεσίας, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στη Φλώρινα και επί της οδού Σαρανταπόρου 
αριθ. 3, φερόμενο ως ιδιοκτησίας του Φιλίππου Καλαμα¬ 
ρά, όπως φαίνεται στο συνημμένο τοπογραφικό διά¬ 
γραμμα σε κλίμακα 1:2.000, που θεωρήθηκε από τη Δ/νση 
Πολιτισμού του ΥΜΑΘ και που σε σμίκρυνση αντίτυπό του 
δημοσιεύεται με την απόφαση αυτή, για τους παρακάτω 
κυρίως λόγους: 

α. Είναι η κατοικία όπου γεννήθηκε και διατηρούσε το 
εργαστήριο του ο γλύπτης Δ. Καλαμάρας και πρόκειται 
να γίνει μουσείο των έργων του. 

β. Αποτελεί χαρακτηριστικό παράδειγμα λαϊκής αρχι¬ 


τεκτονικής της εποχής του μεσοπολέμου με χαρακτηρι¬ 
στική λιτότητα και ειλικρίνεια στην τυπολογία των χώρων 
αλλά και στη χρήση των υλικών και των αδρών διακοσμη- 
τικών στοιχείων. 

γ. Επειδή δεν έχει επιχρισθεί ποτέ παρουσιάζει με 
σαφήνεια τον τρόπο δομής των κατοικιών της λαϊκής 
αρχιτεκτονικής της εποχής του και τη χρήση των υλικών 
με τρόπους που οδηγούν σε επιτυχή αισθητικά αποτελέ¬ 
σματα. Αποτελεί ένα χαρακτηριστικά μοναδικό κτίριο που 
αξίζει να διατηρηθεί. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρ¬ 
ρύθμιση του κτιρίου εφόσον δεν αλλοιώνεται ο γενικός 
αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας 
Θράκης. 

6. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Οκτωβρίου 1999 

Ο ΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 

Αριθ. 1782 (3) 

Κήρυξη ως αναδασωτέας έκτασης 40 στρεμμ. στη θέση 
«Θεοτόκος» Δήμου Αιτωλικού Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) του άρθρου 38 παρ. 1, και 
β) του άρθρου 41 παρ. 1. 

4. Τις αριθ, α) 160417/1180/8.7.80, β) 182447/3049/ 
24.9.80, και γ) 141823/4.2.83 διαταγές του Υπουργείου 
Γεωργίας. 

5. Τις διατάξεις των άρθρων 1 παρ. 1, 2 παρ. 1δ, 5 παρ. 
3β , 6 παρ. 7 και 7 παρ. 2 του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αριθ. 3154/29.7.99 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αρ. 186Γ.Γ./30.6.98 απόφαση του Γενικού Γραμ¬ 
ματέα Περιφέρειας Δυτικής Ελλάδος «περί ανάθεσης 
αρμοδιοτήτων», αποφασίζουμε: 


Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από πυρκαγιά με φυσική ή τεχνητή αναγέννη¬ 
ση και την διατήρηση του χαρακτήρα της δασικής έκτα¬ 
σης ώστε να αποκλεισθεί η διάθεση αυτής για άλλο 
σκοπό, την παραπάνω δημόσια δασική έκταση των 40 
στρεμμάτων που ήταν καλυμμένη από αείφυλλα - πλατύ¬ 
φυλλα και ανήκει στην κατηγορία των άρθρων 3 παρ. 1 και 
4 παρ. 1ε και 2β του Ν. 998/79, που βρίσκεται στη θέση 
«Θεοτόκος» περιφέρειας Δήμου Αιτωλικού και προσδιο¬ 
ρίζεται από τα στοιχεία: Α, Β, Γ, Δ, Α, και έχει όρια: 
Ανατολικά: Με δημόσια δασική έκταση. 

Δυτικά: Με γεωργικές καλλιέργιες. 

Βόρεια: Με δημόσια δασική έκταση. 

Νότια: Με δημόσια δασική έκταση, 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Σεπτεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

ΑΝ ΑΚΟΙΝΩΣ ΕΙΣ 

Αριθ. 6885 (4) 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά λόγω ρυμοτομίας 
κατ’ εφαρμογή του σχεδίου πόλεωςτου Δήμου Ν. Αλι¬ 
καρνασσού (ΦΕΚ436/Δ731.12.76). 

Ο ΔΗΜΑΡΧΟΣ ΝΕΑΣ ΑΛΙΚΑΡΝΑΣΣΟΥ 

1. Έχοντας υπόψη: 

α) Τα άρθρα 7 και 8 του ΝΑ 797/71 περί αναγκαστικών 
απαλλοτριώσεων. 

β) Την 4/88 πράξη προσκυρώσεως, ρυμοτομίας και 
αναλογισμού αποζημιώσεως του τμήματος Πολεοδομίας 
της Νομαρχίας Ηρακλείου, η οποία κυρώθηκε με την 
8724/88 απόφαση Νομάρχη. 


γ) Τον πίνακα δαπάνης απαλλοτρίωσης ακινήτων με 
ημερομηνία 18.8.99, όπως συντάχθηκε σε εκτέλεση της 
267/1999 απόφασης του Εφετείου Κρήτης, ειδοποιούμε 
τον ιδιοκτήτη που δικαιούται αποζημίωσης ότι έχει κατα¬ 
τεθεί στο Γ ραφείο Παρακαταθηκών Β' ΔΌ.Υ. Ηρακλείου 
με την έκδοση του γραμματίου συστάσεως παρακαταθή¬ 
κης 14183/11.10.99, συμπληρωματικό ποσό δέκα εννέα 
εκατομμυρίων τριακοσίων πενήντα τεσσάρων χιλιάδων 
διακοσίων (19.354.200) δρχ. 

2. Η αποζημίωση θα δοθεί στο δικαιούχο που θα ανα- 
γνωρισθεί σύμφωνα με το Νόμο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ν. Αλικαρνασσός, 14 Οκτωβρίου 1999 

Ο Δήμαρχος 
ΙΩΑΝΝΗΣ ΠΑΤΕΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


